Ліцэісты разам з педагогам-арганізатарам Аксанай Яўгенаўнай Міхневіч падрыхтавалі цікавы канцэрт, дзе гучала шмат песень мінулых гадоў. Ужо праз некалькі дзён, купіўшы салодкія пачастункі, навучэнцы і настаўнікі ліцэя адправіліся ў Расцянскі дом-інтэрнат для састарэлых і інвалідаў — туды, дзе людзям неабходна наша ўвага. Пасля канцэрта з твараў бабуль і дзядуляў не сыходзілі ўсмешкі. На жаль, па стане здароўя не ўсе змаглі прысутнічаць на канцэрце, але для кожнага з іх мы зладзілі невялікі канцэрт у іх пакоях і разам праспявалі самыя любімыя песні.